smcproject/ml-wiki-sentences huggingface dataset:
ത്രിത്വത്തിലെ രണ്ടാമത്തെ ആളിൽനിന്നു വിഭിന്നമായി പരിശുദ്ധാത്മാവിനെ ഒരു മനുഷ്യാവതാരമായി ഒരിടത്തും പഠിപ്പിക്കുന്നില്ല, പിന്നെയോ ഒരു ആശ്വസിപ്പിക്കുന്നവനും സഹായദായകനും (പാറക്ലേത്ത) ആയാണ്‌.
ഒരു ന്യുനപക്ഷ ക്രിസ്തിയ വിഭാഗം പരിശുദ്ധാത്മാവ് ഒരു വ്യക്തിയല്ല മറിച്ച് പിതാവിന്റെ പ്രവർത്തന നിരതമായ ശക്തിയായി കരുതുന്നു.
ക്രിസ്തീയ വിക്ഷണം
ഭുരിഭാഗം ക്രിസ്ത്യാനികളും പരിശുദ്ധാത്മാവിനെ  ത്രിത്വത്തിലെ മൂന്നാമത്തെ ആളായി ആരാധിക്കുന്നു.
പരിശുദ്ധാത്മാവ്, പിതാവിനോടും പുത്രനോടും എല്ലാറ്റിലും സമത്വമുള്ള ദൈവമാകുന്നു.
പരിശുദ്ധാത്മാവ് പിതാവിൽ നിന്നും പുത്രനിൽ നിന്നും പുറപ്പെടുന്നുവെന്ന് കത്തോലിക്കാ സഭയും, പിതാവിൽ നിന്നും പുറപെട്ടു പുത്രനിൽ നിന്നും എടുക്കപ്പെടുമെന്നുഎന്നു ഓർത്തഡോക്സ്, യാക്കോബായ, മാർത്തോമ്മാ തുടങ്ങിയ പൗരസ്ത്യ സഭകളും പഠിപ്പിക്കുന്നു.
ക്രിസ്തുമത വിശ്വാസ പ്രകാരം പരിശുദ്ധാത്മാവ്‌ വിശ്വാസികൾക്ക്‌ സകലവും ഉപദേശിച്ചു കൊടുക്കുകയും, സത്യത്തിൽ നടത്തുകയും, യേശു പറഞ്ഞതൊക്കെയും ഓർമ്മപ്പെടുത്തുകയും ചെയ്യും.
പരിശുദ്ധാത്മാവിന്റെ  ഫലങ്ങൾ
ക്രിസ്തുമത വിശ്വാസ പ്രകാരം പരിശുദ്ധാത്മാവ് ഉള്ള വ്യക്തിയുടെ സ്വഭാവത്തിൽ ചില ഗുണമേന്മകൾ കാണാൻ സാധിക്കും അവ സ്നേഹം സന്തോഷം സമാധാനം ദീർഘക്ഷമ ദയ പരോപകാരം സൗമ്യത വിശ്വസ്തത ഇന്ദ്രിയജയം പരിശുദ്ധാത്മാവിന്റെ ദാനങ്ങൾ
ക്രിസ്തുമത വിശ്വാസ പ്രകാരം പരിശുദ്ധാത്മാവ് വിശ്വാസികൾക്ക് പല "ദാനങ്ങൾ" നൽകും.
ഈ ദാനങ്ങൾ ചില പ്രത്യേക കഴിവുകൾ ആ വ്യക്തിക്ക് പ്രദാനം ചെയ്യും.
പുതിയ നിയമത്തിൽ 3 അതിമാനുഷ കൃപാവരങ്ങളെ പറ്റി പറയുന്നുണ്ട് അവ ഭാഷാ വരം, പ്രവചന വരം, രോഗശാന്തി വരം എന്നിവ ആകുന്നു.
എന്നാൽ വിശുദ്ധ അംബ്രോസിൻ പ്രകാരം ജ്ഞാനസ്നാന സമയത്ത് ഒരു വ്യക്തിക്ക്‌ 7 കൃപാവരങ്ങൾ ലഭിക്കും
അവ ജ്ഞാനത്തിന്റെ ആത്മാവ് അറിവിന്റെ ആത്മാവ് ഉപദേശത്തിന്റെ ആത്മാവ് ശക്തിയുടെ ആത്മാവ് ദൈവത്തെപ്പറ്റി ഉള്ള അറിവിന്റെ ആത്മാവ് ദൈവഭയത്തിന്റെ ആത്മാവ് ഖുർആൻ വീക്ഷണം
ഇസ്ലാംമതത്തിലെ ഖുർആനിൽ  പരിശുദ്ധാത്മാവിനെ (Arabic: الروح القدس al-Ruh al-Qudus, "the-Spirit the-Holy") പറ്റി പല സ്ഥലങ്ങളിലും പരാമർശം ഉണ്ട് അവിടങ്ങളിൽ ദൈവികമായ പ്രവർത്തികൾക്കും, ആശയ വിനിമയത്തിനും ഉള്ള മാധ്യമം ആയി പരിശുദ്ധാത്മാവ് വർത്തിക്കുന്നു എന്നു കാണാൻ സാധിക്കും ഹദീഥുകളിൽ ഗബ്രയേലിനെ പരിശുദ്ധാത്മാവ്(റൂഹുൽ ഖുദ്സ്, الروح القدس) എന്നു വിശേഷിപ്പിച്ചിരിക്കുന്നു.
ഈ മുകളിൽ കൊടുത്ത വിവരങ്ങൾ തെറ്റായി വ്യാഖ്യാനിച്ചിരിക്കുന്നു.
പരിശുദ്ധാത്മാവ് എന്നത് പ്രധാനപെട്ട മാലാഖയായ ജിബ്‌രീൽ മാലാഖയുടെ ഒരുപാട് സവിശേഷതകളിൽ പെട്ട ഒരു സവിശേഷത മാത്രമാണ് .
മുഹമ്മദ്‌ നബി (സ )ക് വഹിയ്യ് എത്തിച്ചുകൊടുക്കാൻ നിയോഗിക്കപ്പെട്ട മാലാഖയാണ് ജിബ്‌രീൽ (അ ) മലക്കുകളിൽ ഏറ്റവും പ്രധാനിയും ജിബ്‌രീൽ (അ ) ആണ്.
ബഹായി വീക്ഷണം
ബഹായി വിശ്വാസികൾ ഏറ്റവും ശ്രേഷ്ഠ്മായ ആത്മാവ് എന്ന ദൈവദാനത്തിൽ വിശ്വസിക്കുന്നു.
ഇത് ദൈവാത്മാവ് ആവേശിച്ചിരിക്കുന്ന ദൂതന്മാരെയോ പ്രവാചകന്മാരെയോ സൂചിപ്പിക്കുന്നു.
ബഹായി വിശ്വാസപ്രകാരം യേശു , മുഹമ്മദ് നബി , ബഹാവുള്ള എന്നിവരെയൊക്കെ വിശേഷിപ്പിക്കാൻ ഈ പദം ഉപയോഗിക്കുന്നു.
ഇവയും കാണുക പിതാവായ ദൈവം ക്രിസ്തു ത്രിത്വം പ്ന്യൂമാറ്റോളജി അവലംബം ↑ ↑ പുറത്തേക്കുള്ള കണ്ണികൾ ആരാണ്‌ പരിശുദ്ധാത്മാവ്‌?
(പ്രൊട്ടസ്റ്റന്റ് /സുവിശേഷവിഹിത സഭകളുടെ വീക്ഷണം) എപ്പോൾ/എങ്ങനെയാണ്‌ പരിശുദ്ധാത്മാവിനെ പ്രാപിക്കുന്നത്‌?
(പ്രൊട്ടസ്റ്റന്റ് /സുവിശേഷവിഹിത സഭകളുടെ വീക്ഷണം) Holy Spirit Interactive Who or What is the Holy Spirit?
Archived 2007-09-29 at the Wayback Machine .
Christian page that discusses that Holy Spirit is not a person, and idenitifes the origins of trinity with pagan triune gods Holy Spirit: Scripture Reference Guide a Lutheran's view of what the Holy Spirit does Archived 2007-08-04 at the Wayback Machine .
Lois Roden's studies on the Feminine aspect of the Godhead Archived 2010-09-11 at the Wayback Machine .
How To Live By The Power Of The Holy Spirit (Protestant Christian)
പെരുമഴക്കാലം ഇംഗ്ലീഷ് വിലാസം https://ml.wikipedia.org/wiki/Perumazhakkalam
കമൽ സംവിധാനം ചെയ്ത് 2004-ൽ പുറത്തിറങ്ങിയ മലയാളചലച്ചിത്രമാണ് പെരുമഴക്കാലം .
ദിലീപ് , മീര ജാസ്മിൻ , കാവ്യ മാധവൻ , വിനീത് എന്നിവർ പ്രധാന വേഷങ്ങളിൽ അഭിനയിച്ചിരിക്കുന്ന ഈ ചിത്രത്തിന്റെ നിർമ്മാണം സലീം പടിയത്ത് ആണ്.
ഒരു കൈപിഴവിന്റെ പേരിൽ ഇരു കുടുംബങ്ങളും അനുഭവികേണ്ടി വന്ന ദുരിതത്തെ തോരാത്ത മഴയിലൂടെ ടി.എ റസാക്ക് ഈ സിനിമയിൽ അവതരിപ്പിക്കുന്നു.
രണ്ടു ഭാര്യയുടെ സങ്കടത്തെ ഒരു ക്യാമറയിലൂടെ അവതരിപ്പിക്കുകയാണ് ചെയ്യുന്നത്..
അക്ബറിന്റെ ഒറ്റ സുഹൃത്താണ് രഘു രാമ അയ്യർ.
സാന്ദർഭിക വശാൽ തനിക്ക് വന്നുപോയ അബദ്ധമാണ് ഈ കൊലപാതകം.
അതിലൂടെ ഈ സിനിമയിൽ ശെരിയത്ത് നിയമത്തെക്കുറിച്ചും, അവിടുത്തെ വിധികാര്യങ്ങളും പറയുന്നുണ്ട്.
ഗംഗയുടെ വിലാപത്തിൽ  അഗ്രഹാരം ആകെ രോഷാകുലമാവുകയാണ്.
അക്ബറിനെ ജയിൽ മോചിതനാവുന്നതിൽ ഗംഗയുടെ വിരലടയാളം ആവശ്യമാണ്.
അതിനായി റസിയ അഗ്രഹാരത്തിലേക്ക് ഗംഗയെ കാണാനായി ശ്രമിക്കുന്നുണ്ട്.
എന്നാൽ അതിന് അവിടുത്തെ വ്യക്തികൾ അനുവദിക്കുന്നില്ല.
സാമുദായികമായ  പ്രശ്നങ്ങളും ഇതിൽ അവതരിപ്പിക്കുന്നുണ്ട്.
ഒരു മുസ്ലിം സ്ത്രീക്ക്  നേരിടേണ്ടിവന്ന ബുദ്ധിമുട്ടുകളെ റസിയ എന്ന കഥാപാത്രത്തിലൂടെ മനോഹരമായ അവതരണമാണ് കാണുന്നത്.
ഗംഗ സത്യത്തെ തിരിച്ചറിയുകയും അക്ബറിനെ മോജിതനാവാനുള്ള വിരലടയളം നൽകുകയും ചെയ്യുന്നു.
അങ്ങനെ അക്ബർ ജയിൽ മോചിതനായി ഗംഗയെ കാണാൻ  എത്തുന്നു.
തന്റെ തെറ്റുകളിൽ മാപ്പ് പറഞ്ഞ് ക്ഷമ ചോദിക്കുന്നു.
ഇരു സമുദായത്തിലെ അനുഷ്ഠാനങ്ങളെ കുറിച്ചുള്ള അറിവ് ഇതിലൂടെ നൽകുന്നുണ്ട്.
വിധവയായ ഗംഗയുടെ ജീവൻ അതിനു ഉത്തമ ഉദാഹരണമാണ്.
ഈ ചിത്രത്തിലെ അഭിനയത്തിനു കാവ്യ മാധവനു 2004-ലെ മികച്ച നടിക്കുള്ള കേരളസംസ്ഥാന ചലച്ചിത്രപുരസ്കാരം ലഭിച്ചു.
മികച്ച സാമൂഹ്യ ചിത്രത്തിനുള്ള 2005-ലേ ദേശീയ ചലച്ചിത്രപുരസ്കാരവും ഈ ചിത്രത്തിനു ലഭിച്ചിട്ടുണ്ട്.
അഭിനേതാക്കളും കഥാപാത്രങ്ങളും മീര ജാസ്മിൻ ...
റസിയ കാവ്യ മാധവൻ ...
ഗംഗ ദിലീപ് ...
അക്‌ബർ ബിജു മേനോൻ ...
ജോൺ കുരുവിള വിനീത് ...
രഘു രാമ അയ്യർ മാമുക്കോയ ...
അബ്ദു സാദിഖ്	 ...
നജീബ് സലീം കുമാർ ...
ആമു എളേപ്പ കലാശാല ബാബു ...
കൃഷ്ണ അയ്യർ യദു കൃഷ്ണൻ	 ...
സേതു മാള അരവിന്ദൻ ...
കുഞ്ഞിക്കണ്ണൻ ബാബു നമ്പൂതിരി ...
മണി സ്വാമി ശിവജി	 ...
വിഷ്ണു വത്സല മേനോൻ	 ...
പാട്ടി രമ്യ നമ്പീശൻ ...
നീലിമ രാമു	 ...
എം.എൽ.എ. വിജീഷ്	 ...
ടി.വി. അവതാരകൻ പുറമെ നിന്നുള്ള കണ്ണികൾ പെരുമഴക്കാലം ഇന്റർനെറ്റ് മൂവി ഡാറ്റാബേസിൽ
പെരുമണ്ണ ക്ലാരി ഗ്രാമപഞ്ചായത്ത് ഇംഗ്ലീഷ് വിലാസം https://ml.wikipedia.org/wiki/Perumanna_Clari_Gramapanchayat
മലപ്പുറം ജില്ലയിൽ തിരൂർ താലൂക്കിലെ  തിരൂരങ്ങാടി യിലാണ് 11.84 ചതുരശ്ര കിലോമീറ്റർ വിസ്തൃതിയുള്ള പെരുമണ്ണക്ളാരി പഞ്ചായത്ത് സ്ഥിതി ചെയ്യുന്നത്.
ഈ പഞ്ചായത്ത് 2000 ഒക്ടോബറിലാണ് നിലവിൽ വന്നത്.
അതിരുകൾ കിഴക്ക് - എടരിക്കോട് പഞ്ചായത്ത് പടിഞ്ഞാറ് – ഒഴൂർ, തെന്നല പഞ്ചായത്തുകൾ തെക്ക്‌ - പൊന്മുണ്ടം പഞ്ചായത്ത് വടക്ക് – തെന്നല, എടരിക്കോട്  പഞ്ചായത്തുകൾ വാർഡുകൾ പെരുമണ്ണ നോർത്ത് കോഴിച്ചെന ചെനപ്പുറം പാലച്ചിറമാട് കഞ്ഞിക്കുഴിങ്ങര ക്ലാരി സൗത്ത് മൂച്ചിക്കൽ കറുകത്താണി കഴുങ്ങിലപ്പടി പുത്തൂർ കുന്നത്തിയിൽ ക്ലാരി ഓട്ടുപാറപ്പുറം ചോലമാട്ടുപുറം ചെട്ടിയാംകിണർ കിഴക്കിനിത്തറ പെരുമണ്ണ സൗത്ത് സ്ഥിതിവിവരക്കണക്കുകൾ ജില്ല മലപ്പുറം ബ്ലോക്ക് തിരൂരങ്ങാടി വിസ്തീര്ണ്ണം 11.84  ചതുരശ്ര കിലോമീറ്റർ ജനസംഖ്യ 22,039 പുരുഷന്മാർ 10,770 സ്ത്രീകൾ 11,269 ജനസാന്ദ്രത 1861 സ്ത്രീ : പുരുഷ അനുപാതം 1046 സാക്ഷരത 72% അവലംബം http://www.trend.kerala.gov.in Archived 2019-09-02 at the Wayback Machine .
http://lsgkerala.in/perumannaklaripanchayat Archived 2013-11-30 at the Wayback Machine .
പെരുമണ്ണാൻ ഈ ലേഖനം ഏതെങ്കിലും സ്രോതസ്സുകളിൽ നിന്നുള്ള വേണ്ടത്ര തെളിവുകൾ ഉൾക്കൊള്ളുന്നില്ല.
കേരളം , തമിഴ്നാട് , കർണാടകം എന്നീ സംസ്ഥാനങ്ങളിലുള്ള ഒരു സമുദായമാണ് പെരുമണ്ണാൻ .
ഇവർ വണ്ണാൻ, മണ്ണാൻ, പെരുവണ്ണാൻ എന്നീ പേരുകളിലും അറിയപ്പെടുന്നു.
ഇവർ പരമ്പരാകതമായി തീയർ സമുദായക്കാരുടെ അലക്കുകാർ ആണ്.
കേരളത്തിൽ പ്രധാനമായും മലബാർ പ്രാദേശിക സമുദായമാണ് ഇവർ പെരുമണ്ണാൻ ജാതിനാമങ്ങളിൽ അറിയപ്പെടുന്നവർ പരമ്പരാഗതമായി മന്ത്രവാദം, തെയ്യംതിറ,തിറയാട്ടം,കാവട്ടം എന്നീ കലകളിലും ഏർപ്പെട്ടിരുന്നവരാണ്.
ഈ സമുദായത്തിൽപ്പെട്ട സ്ത്രീകൾ അലക്കുതൊഴിൽ നിർവ്വഹിച്ചുവന്നവരും മേൽജാതിക്കാരായ ബ്രാഹ്മണരുടെ വീടുകളിൽ മരണം, പ്രസവം, ഋതുസ്നാനം എന്നിവ സംഭവിക്കുമ്പോൾ അതുമായി ബന്ധപ്പെട്ട പുല ആചരിക്കുന്നവർക്കു് മാറ്റു് നല്കി വന്നവരുമാണു്.
മലബാർ മേഖലയിൽ വണ്ണാൻ, മണ്ണാൻ, പെരുവണ്ണാൻ, പെരുമണ്ണാൻ എന്നീ ജാതിനാമങ്ങളിൽ അറിയപ്പെടുന്നവരുടെ സാമുദായികമായ ആചാരാനുഷ്ഠാനങ്ങളിലും കുലത്തൊഴിലുകളിലും വ്യത്യാസങ്ങളില്ല.
സമുദായാചാരപ്രകാരമുള്ള വിവാഹബന്ധത്തിൽ അവർ പരസ്പരം ഏർപ്പെടുന്നു.
പരസ്പരം രക്തബന്ധമുള്ളവരും ആണു്.
ഒരേ കുടുംബത്തിൽ ഒരേ മാതാപിതാക്കളുടെ സന്താനങ്ങൾ മേല്പറഞ്ഞ വ്യത്യസ്ത ജാതിനാമങ്ങളിൽ അറിയപ്പെടുന്നു.
ഒരേ വ്യക്തി തന്നെ പല സന്ദർഭങ്ങളിലും ഈ നാലു സമുദായപ്പേരുകളും മാറി മാറി ഉപയോഗിച്ചു വന്നിട്ടുണ്ടു്.
ഇവർക്കു് ബ്രാഹ്മണർ പൂജ ചെയ്യുന്ന ക്ഷേത്രങ്ങളിൽ പ്രവേശനമുണ്ടായിരുന്നില്ല.
ഇവർ മറ്റു സമുദായക്കാരോടും ഇസ്ലാം മതം സ്വീകരിച്ചവരോടും സഹവർത്തിത്വം പുലർത്തുന്നു.
തെയ്യത്തിന്റെ വേഷം കെട്ടിക്കഴിഞ്ഞാൽ ഉയർന്ന സമുദായക്കാർ ആദരവോടെ വീക്ഷിക്കുമെങ്കിലും വേഷമഴിച്ചു വച്ചാൽ കേവലം അയിത്തക്കാരനായ വണ്ണാൻ തന്നെയായി മാറും.
കുലത്തൊഴിലുകൾ
പ്രാധാന തൊഴിൽ വൈദ്യം, അലക്ക് ആണ്.
മാത്രവുമല്ല ചില കലാപരമായ കാര്യങ്ങളിലും മുന്നിൽ നിന്നിരുന്നു,
തെക്കൻ കർണ്ണാടകത്തിൽ ഭൂതവും, വടക്കേ മലബാറിൽ തെയ്യവും , തെക്കേ മലബാറിൽ തിറയാട്ടവും,  പൂതനും കെട്ടാൻ പാരമ്പര്യമായി അവകാശമുള്ള ഒരു വിഭാഗമാണു് ഇവർ.
ഭഗവതി, ഭദ്രകാളി, ഭൂതം, നാഗം, യക്ഷഗന്ധർവൻ, പുലിദൈവങ്ങൾ, വീരന്മാർ തുടങ്ങി വിവിധ തരത്തിലുള്ള തെയ്യങ്ങൾ അവർ കെട്ടിയാടാറുണ്ടു്.
ഈ സമുദായക്കാർ മലബാർ മേഖലയിൽ  അലക്ക് ചെയ്ത് ജീവിക്കുന്നവർ ആയിരുന്നു.
ദുർമൃതിയടഞ്ഞ മനുഷ്യരുടെയും മൺമറഞ്ഞ പൂർവികരുടെയും വീരവനിതകളുടെയും വീരപുരുഷന്മാരുടെയും സങ്കല്പങ്ങളിലുള്ള തെയ്യങ്ങളിൽ ഭൂരിഭാഗവും വണ്ണാന്മാരാണ് കെട്ടുന്നത്.
ദേവതകളെ പുരസ്കരിച്ചുള്ള തോറ്റംപാട്ടുകളും ഇവർക്കിടയിൽ സമൃദ്ധമായുണ്ട്.
തെക്കൻ മലബാറില് കാവുകളിൽ തിറയാട്ടം നടത്തുന്നതിനുളള പരമ്പരാഗത അവകാശം ലഭിച്ചിരിക്കുന്നത് പെരുമണ്ണാൻ സമുദായത്തിനാണ്.
തുന്നൽവേല, പാരമ്പര്യവൈദ്യം (പ്രത്യേകിച്ചും ബാലചികിത്സ), എന്നിവയും അവരുടെ കുലത്തൊഴിലുകളാണ്.
അകനാൾ നീക്ക്, കെന്ത്രോൻപാട്ട് (ഗന്ധർവൻ പാട്ട്), കുറുന്തിനിപ്പാട്ട്,പോലിച്ചുപാട്ട്, ഇറയക്കളി, പക്ഷിപീഡ നീക്ക്, മറ്റു മാന്ത്രികബലികർമങ്ങൾ എന്നിവയിലും വണ്ണാന്മാർ ഏർപ്പെട്ടുവന്നിരുന്നു ആചാരപ്പെടൽ
പെരുവണ്ണാൻ, പെരുമണ്ണാൻ എന്നിവ യഥാക്രമം വണ്ണാന്റെയും മണ്ണാന്റെയും ആചാരപ്പേരുകളാണു്.
മലബാർ മേഖലയിൽ പ്രധാനപ്പെട്ട വസൂരിമാല, വിഷ്ണുമൂർത്തി, (തീചാമുണ്ഡി), വലിയ ഭഗവതി, പുതിയഭഗവതി  തുടങ്ങിയ പ്രധാന തെയ്യക്കോലങ്ങൾ കെട്ടുന്നവരിൽ പ്രഗല്ഭരായ വണ്ണാന്മാർക്കു് നാട്ടുരാജാക്കന്മാരും നാട്ടുപ്രമാണിമാരും പെരുവണ്ണാൻ പട്ടം നല്കി വന്നിരുന്നു.
ആചാരപ്പെടൽ എന്നാണു് ഈ ചടങ്ങിനു പറഞ്ഞു വരുന്നതു്.
കാസർഗോഡ്, കണ്ണൂർ ജില്ലകളിൽ ഇപ്പോഴും ഈ സമ്പ്രദായം നിലവിലുണ്ടു്.
തെയ്യംതിറ കെട്ടുന്ന മറ്റൊരു സമുദായക്കാർക്കും പെരുവണ്ണാൻ പട്ടം നല്കാറില്ല.
പെരുവണ്ണാൻ പട്ടം കിട്ടിയവരേയും അവരുടെ കുടുംബാംഗങ്ങളേയും പൊതുജനങ്ങൾ പെരുവണ്ണാൻ എന്നു വിളിച്ചുവന്നു.
ഈ ആചാരപ്പേരുകൾ ജാതിപ്പേരായും അംഗീകരിക്കപ്പെട്ടു.
കൂടാതെ പട്ടും വളയും കൊടുത്ത് ആചാരപ്പെടുത്തുന്ന ചടങ്ങും ഇതോടൊപ്പം നടക്കാറുണ്ട്.
അത്തരം ആചാരസ്ഥാനം കിട്ടിയ പെരുവണ്ണാന്മാർ ആ വള വലിയ അഭിമാനത്തോടെ സദാസമയവും കൈയിൽ അണിയും.
ഇപ്പോൾ നാട്ടുകാവുകളിലെ അധികാരികൾ ഇത്തരം സ്ഥാനം കൊടുത്ത് ആദരിക്കാറുണ്ടു്.
, പേരിനു പിന്നിൽ
ശ്രീകണ്ഠേശ്വരത്തിന്റെ ശബ്ദതാരാവലി നിഘണ്ടുവിൽ (1923) പെരുവണ്ണാൻ എന്നതിന്നു് പെരുമണ്ണാൻ എന്നർത്ഥം നല്കിയിരിക്കുന്നു.
മലയാളഭാഷയിൽ ആദ്യമായുണ്ടായ ഗുണ്ടർട്ട് നിഘണ്ടുവിൽ വണ്ണാൻ=A lower washerman a tailor എന്നു് അർത്ഥം നല്കിയിരിക്കുന്നു.
പെരുവണ്ണാൻ മന്ത്രവാദം ചെയ്യുന്ന വ്യക്തിയായും അതിന്റെ സ്ത്രീലിംഗ പദം പെരുമണ്ണാത്തി എന്നും നല്കിയിരിക്കുന്നു.
സമുദായ സംഘടനകൾ
1930കളിലും '60കളിലും ഈ നാലു സമുദായപ്പേരുകളിലും അറിയപ്പെടുന്നവരെ ഉൾപ്പെടുത്തിക്കൊണ്ടു് കേരള പെരുവണ്ണാൻ സംഘം എന്ന പേരിൽ സമുദായസംഘടന രൂപീകരിക്കപ്പെട്ടു.
സമുദായാംഗങ്ങളുടെ ഉദ്ധാരണവും സമുദായപ്പേരുകളുടെ ഏകീകരണവും സംഘടനയുടെ ലക്ഷ്യങ്ങളായിരുന്നു.
മലബാർ മേഖലയിലെ മണ്ണാൻ, വണ്ണാൻ, പെരുമണ്ണാൻ എന്നീ സമുദായപ്പേരുകൾ 1976ലെ പട്ടികജാതി ലിസ്റ്റിൽ ഉൾപ്പെടുത്തി; പര്യായപദമായ പെരുവണ്ണാൻ ഉൾപ്പെടുത്തപ്പെട്ടില്ല.
അതു് ഒ ഇ സി പട്ടികയിൽ അവശേഷിച്ചു.
ഇതുകാരണം ഒരേ സമുദായത്തിന്നു് സംവരണവിഷയത്തിൽ രണ്ടു നില നിലവിൽ വന്നു.
സങ്കീർണ്ണമായ ജാതി സർട്ടിഫിക്കറ്റ് പ്രശ്നങ്ങൾക്കും സംവരണക്കാര്യത്തിലുള്ള വിവേചനത്തിനും ഇതു് വഴിയൊരുക്കി.
മുഖ്യധാരാരാഷ്ട്രീയകക്ഷികൾ ഏറ്റെടുക്കാതിരുന്ന ഈ പ്രശ്നം മുഖ്യമായും പരിഹരിക്കുവാൻ വേണ്ടി 2004ൽ സ്ഥാപിക്കപ്പെട്ട മണ്ണാൻ വണ്ണാൻ സമുദായസംഘം എന്നു പേരായ സംഘടന ഇവരുടെ ഇടയിൽ പ്രവർത്തിച്ചു വരുന്നു.
നിലവിൽ ഈ സംഘടനയുടെ പ്രസിഡണ്ടും സെക്രട്ടറിയും യഥാക്രമം  എൻ അശോകൻ (നെടുമ്പാല നന്മണ്ട), ഒ കെ വിശ്വനാഥൻ (വെള്ളച്ചാൽ മക്രേരി) എന്നിവരാണു്.
↑ G.O.No:13033/E2/90 പജ.
പവ.
വിവ Dated:27/11/1991.
↑ മണ്ണാൻ വണ്ണാൻ സമുദായസംഘം വെബ്ബ്സൈറ്റ് ↑ ഡോ: എം വി വിഷ്ണു നമ്പൂതിരി, സുരേഷ് ബാബു എളയാവൂർ എഡി:, കേരള ഫോൿലോർ അക്കാദമി പ്രസാ:"ജീവിതവും സംസ്കാരവും- വോള്യം 2" പേജ് 41 ↑ ശ്രീ. കുട്ടമത്തു് എ ശ്രീധരൻ "ചിലമ്പിട്ട ഓർമ്മകൾ" പേജ് 80,81,82
പെരുമാക്കര ഈ ലേഖനത്തിന്റെ ആധികാരികത പരിശോധിക്കുന്നതിന് കൂടുതൽ സ്രോതസ്സുകളിൽ നിന്നുള്ള അവലംബങ്ങൾ ആവശ്യമാണ്.
കേരളത്തിലെ തിരുവനന്തപുരം ജില്ലയിൽ നെയ്യാറ്റിൻകര മുനിസിപ്പാലിറ്റിയിലുള്ള ഒരു ഗ്രാമമാണ് പെരുമാക്കര .
നെയ്യാറ്റിൻകരനിന്ന് 2 കിലോമീറ്റർ അകലെയാണ് പെരുമാക്കര സ്ഥിതിചെയ്യുന്നത്.
ആരാധനാലയങ്ങൾ ക്ഷേത്രങ്ങൾ കോണത്ത് ദേവീ ക്ഷേത്രം പള്ളികൾ സിഎസ്ഐ മണലൂർ പള്ളി പെരുമാക്കര മാർത്തോമാ പള്ളി പെരുമാക്കര പ്രധാന സ്ഥാപനങ്ങൾ എസ് എൻ ഡി പി ഗുരുമന്ദിരം റോഡുകൾ കൊടങ്ങാവിള - ആലുംമൂട് റോഡ് എസ് എൻ ഡി പി റോഡ് ഗുരുമന്ദിരം റോഡ് വലിയകുളം റോഡ് അവലംബങ്ങൾ
പെരുന്നാൾ ഈ ലേഖനം ഏതെങ്കിലും സ്രോതസ്സുകളിൽ നിന്നുള്ള വേണ്ടത്ര തെളിവുകൾ ഉൾക്കൊള്ളുന്നില്ല.
വലിയ പെരുന്നാൾ എന്നു് പദാർത്ഥം.
കേരളത്തിൽ ക്രിസ്ത്യാനികളുടെയും മുസ്ലീങ്ങളുടെയും ഉൽസവങ്ങളെയാണ്‌ പെരുന്നാൾ എന്നു് പറയുന്നത്.
ക്രിസ്ത്യാനികളുടെ ഇടയിൽ മതപരമായ പ്രധാന ദിവസങ്ങളെയാണ്‌ പെരുന്നാൾ എന്നു വിളിക്കാറുള്ളതു് എന്നുള്ളത് പോലെത്തന്നെ മുസ്ലികളും മതപരമായ 2 ആഘോഷങ്ങൾ ആണ് പെരുന്നാൾ എന്ന് അറിയപ്പെടുന്നത് ക്രിസ്ത്യാനികളുടെ  പെരുന്നാളുകൾ
പൊതുവായതും പ്രാദേശികമായതുമായ മതപരമായ പ്രധാന ദിവസങ്ങളാണു് ക്രിസ്ത്യാനികൾക്കു് പെരുന്നാളുകൾ.
യേശു ക്രിസ്തുവിന്റെ ജീവിതപ്രവർത്തനത്തിലെ നിർണായക സംഭവങ്ങളുടെയും  വിശുദ്ധരുടെ മരണദിനങ്ങളുടെയും സഭാസ്ഥാപനത്തിന്റെയും ഇടവക പള്ളിയുടെ കല്ലിട്ടതിന്റെയും ഒക്കെ ഓർമ പുതുക്കുന്ന ദിവസങ്ങളാണവ.
ഉദാ: ഉയർപ്പു്പെരുന്നാൾ(ക്യംതാ) , പിറവിപ്പെരുന്നാൾ (യെൽദോ) , സ്വർഗാരോഹണപ്പെരുന്നാൾ .
ഇടവക പള്ളികളിൽ പ്രാദേശികമായി ഒരു പെരുന്നാൾ പ്രധാനപെരുന്നാളായി ആഘോഷിയ്ക്കുക പതിവാണു്.
അതു് യേശു ക്രിസ്തുവിന്റെ ജീവിതപ്രവർത്തനത്തിലെ ഏതെങ്കിലും നിർണായക സംഭവത്തിന്റെയോ വിശുദ്ധരുടെയാരുടെയെങ്കിലും മരണദിനങ്ങളുടെയോ സഭാസ്ഥാപനത്തിന്റെയോ അതതു് ഇടവക പള്ളി സ്ഥാപിച്ചതിന്റെയോ ഓർമ പുതുക്കുന്ന ദിവസമായിട്ടായിരിയ്ക്കും.
മുസ്ലീങ്ങളുടെ പെരുന്നാളുകൾ
മുസ്ലിംങ്ങളുടെ ഇടയിൽ കൊണ്ടാടുന്ന 2 ആഘോഷങ്ങളാണ് വലിയ പെരുന്നാളും , ചെറിയ പെരുന്നാളും .
റമദാനിനു ശേഷം ഷവ്വാൽ മാസം ഒന്നാം ദിവാസമാണ് ചെറിയ പെരുന്നാൾ ആഘോഷം.
അറബിയിൽ ഈദുൽ ഫിത്വർ എന്നറിയപ്പെടുന്നു.
വലിയപെരുന്നാൾ എന്നറിയപ്പെടുന്ന ബലിപെരുന്നാൾ ആണ് മുസ്ലീങ്ങളുടേ മറ്റൊരു പെരുന്നാൾ.
ഹജ്ജ് മാസം ദുൽ-ഹിജ്ജ് 10 നാണ് ഈ ദിനം.
വലിയ പെരുന്നാളും ചെറിയ പെരുന്നാളും എന്ന പേര് എങ്ങനെ വന്നു .
മൃഗത്തെ  ബലിയറുക്കുന്ന കർമ്മം നടക്കുന്നത് കൊണ്ടാണ് ബലി പെരുന്നാൾ എന്ന് പറയുന്നത് .
ഫലസ്തീൻ ലബ്നാൻ മിസ്റ് ഇറാഖ് ലിബിയ ഇന്ത്യ തുടങ്ങിയ രാജ്യങ്ങളിൽ ഈദുൽ അക്ബർ വലിയ പെരുന്നാൾ എന്നും പറയാറുണ്ട് ദുൽഹിജ്ജ 13 വരെ നിസ്കാര ശേഷം തക്ബീർ ചൊല്ലുന്നതിനാൽ മൂന്ന് ദിവസം ആഘോഷം നീണ്ട് നിൽക്കുന്നത് കൊണ്ടാണ് വലിയ പെരുന്നാൾ എന്ന് പേര് വന്നത്.
രണ്ട് പെരുന്നാളും ത്യഗത്തിിന്റെയും സമർപണത്തിന്റെയും ഭാഗമാണ് .
അതുപോലെ നിർബന്ധ ദാനമായ സകാത്തും പെരുന്നാളുമായി യാതൊരു ബന്ദ്ധവുമില്ല.
മാപ്പിള
പള്ളി അവലംബം
പെരുമണ്ണ
കേരളത്തിൽ കോഴിക്കോട് ജില്ലയിൽ പെരുമണ്ണ പഞ്ചായത്തിൽ സ്ഥിതി ചെയുന്ന ഗ്രാമമാണ് പെരുമണ്ണ .
മെഡീക്കൽ കോളേജിൽ നിന്നും ഏകദേശം 10 കിലോമീറ്റർ അകലെ ആണ് പെരുമണ്ണ.
അവലംബങ്ങൾ ↑ https://www.keralatourism.org/routes-locations/perumanna/id/13684
പെരുമണ്ണ ഗ്രാമപഞ്ചായത്ത് ഇംഗ്ലീഷ് വിലാസം https://ml.wikipedia.org/wiki/Perumanna_Gramapanchayat Puthiyedath Krishna Temple, Perumanna കോഴിക്കോട് പെരുമണ്ണയിലെ ശിവ-വിഷ്ണു ക്ഷേത്രം (1901)
കോഴിക്കോട് ജില്ലയിലെ കോഴിക്കോട് താലൂക്കിൽ കുന്ദമംഗലം ബ്ളോക്കിലാണ് 13.45 ച.
മീ വിസ്തീർണ്ണമുള്ള പെരുമണ്ണ ഗ്രാമപഞ്ചായത്ത് സ്ഥിതിചെയ്യുന്നത്.
അതിരുകൾ തെക്ക്‌ - ഒളവണ്ണ, വാഴയൂർ(മലപ്പുറം ജില്ല) പഞ്ചായത്തുകൾ വടക്ക് -കോഴിക്കോട് കോർപ്പറേഷൻ, കുന്ദമംഗലം, പെരുവയൽ പഞ്ചായത്തുകൾ എന്നിവ കിഴക്ക് - പെരുവയൽ, വാഴയൂർ(മലപ്പുറം ജില്ല) പഞ്ചായത്തുകൾ പടിഞ്ഞാറ് - ഒളവണ്ണ പഞ്ചായത്ത്, കോഴിക്കോട് കോർപ്പറേഷൻ എന്നിവ വാർഡുകൾ
പയ്യടിമേത്തൽ
2.
പയ്യടിത്താഴം
3.
പറക്കോട്ടുതാഴം
4.
പെരുമണ്ണ നോർത്ത്
5.
അറത്തിൽ പറമ്പ് (ചെനപ്പാറക്കുന്ന്)
6.
പെരുമൻപുറ
7.
തയ്യിൽത്താഴം
8.
പാറമ്മൽ
9.
നെരാടുക്കുന്നു
10.
വെള്ളായിക്കോഡ്
11.
പെരുമണ്ണ സൗത്ത്
12.
പാറക്കണ്ടം
13.
പുത്തൂർമഠം
14.
ഇല്ലതുതാഴം
15.
വള്ളിക്കുന്ന്
16.
അമ്പിലോളി
17.
പാറക്കുളം
18.
നെടുമ്പരമ്പ സ്ഥിതിവിവരക്കണക്കുകൾ ജില്ല കോഴിക്കോട് ബ്ലോക്ക് കുന്ദമംഗലം വിസ്തീര്ണ്ണം 13.45 ചതുരശ്ര കിലോമീറ്റർ ജനസംഖ്യ 40465 പുരുഷന്മാർ 20447 സ്ത്രീകൾ 20018 ജനസാന്ദ്രത 2388 സ്ത്രീ : പുരുഷ അനുപാതം 1021 സാക്ഷരത 94% അവലംബം http://www.trend.kerala.gov.in Archived 2019-09-02 at the Wayback Machine .
http://lsgkerala.in/perumannapanchayat Archived 2016-03-10 at the Wayback Machine .
പെരുമണ്ണശ്ശേരി സുബ്രഹ്മണ്യസ്വാമി മഹാക്ഷേത്രം പെരുമണ്ണശ്ശേരി സുബ്രഹ്മണ്യസ്വാമി മഹാക്ഷേത്രം
മലപ്പുറം ജില്ലയുടെ വടക്കേ അറ്റത്ത് ചേലേമ്പ്ര ഗ്രാമപഞ്ചായത്തിൽ പുല്ലിപ്പറമ്പ് പെരുമണ്ണശ്ശേരി ദേശത്ത് സ്ഥിതിചെയ്യുന്ന ക്ഷേത്രമാണ് പെരുമണ്ണശ്ശേരി ശ്രീ സുബ്രഹ്മണ്യസ്വാമി മഹാക്ഷേത്രം (Perumannasseri Sri Subrahmanyaswami Mahakshethram).
ഇടിമുഴിക്കൽ-പുല്ലിപ്പറമ്പ് റോഡരികിൽ വയൽപ്രദേശത്തോടു ചേർന്നാണ് ഈ ക്ഷേത്രം സ്ഥിതിചെയ്യുന്നത്.
പുല്ലിപ്പറമ്പിനോടു ബന്ധപ്പെട്ട പ്രദേശത്തെ വിശ്വാസികളുടെ പ്രധാന ആരാധനാകേന്ദ്രങ്ങളിലൊന്നാണ് പെരുമണ്ണശ്ശേരി മഹാക്ഷേത്രം.
ഐതിഹ്യപ്രകാരം ഇവിടത്തെ പ്രധാന പ്രതിഷ്ഠയായ സുബ്രഹ്മണ്യസ്വാമിയെ പ്രതിഷ്ഠിച്ചത് കണ്വമഹർഷിയാണ്.
പല കാരണങ്ങളാൽ തകർന്നുകിടന്ന ക്ഷേത്രശ്രീകോവിലും നാലമ്പലവും മറ്റു നിർമ്മിതികളുമെല്ലാം ഇന്ന് താല്കാലികമായ കെട്ടിടങ്ങളോടെ നിലകൊള്ളുന്നു.
വലിയ വട്ടശ്രീകോവിലോടുകൂടിയ കിഴക്കോട്ടു് ദർശനമായ ക്ഷേത്രത്തിന്റെ ശ്രീകോവിലിലെ അന്തരാളത്തിൽ ഉപദേവനായി ഗണപതിയും നിലകൊള്ളുന്നു.
Perumannasseri Sri Subrahmanyaswami Maha Kshethram on Google Maps: https://goo.gl/maps/7KYkf7rhcpn65DXE6 ഐതിഹ്യം
ഭൂപ്രകൃതികൊണ്ടും കാനനനീർച്ചോലകളാലും അനുഗൃഹീതമായ ക്ഷേത്രം സ്ഥിതിചെയ്യുന്ന പ്രദേശം, സഹസ്രാബ്ദങ്ങൾക്കു മുമ്പ് ഋഷീശ്വരന്മാർ തപോവനമായി തിരഞ്ഞെടുത്തു.
താപസന്മാരുടെയും തപോഭൂമിയുടെയും സംരക്ഷണത്തിനു വേണ്ടി  ഒരു ദിവ്യതേജസ്സ് ഭൂമിയിൽ പതിക്കുന്നത് മഹർഷിമാർ കാണുകയും, അവർ ആ സ്ഥലത്തെത്തിയപ്പോൾ ഒരു മയിൽ നൃത്തമാടുന്നതും കാണുകയുണ്ടായി.
പൊരുൾ ഗ്രഹിച്ച മഹർഷിമാർ, ശിഖിവാഹനനും ദേവസേനാപതിയുമായ സുബ്രഹ്മണ്യഭഗവാനെ പ്രസ്തുത ജ്യോതി പതിച്ച സ്ഥലത്ത് പ്രതിഷ്ഠിക്കുകയും ആരാധിച്ചുപോരുകയും ചെയ്തു.
തുടർന്ന് ക്ഷേത്രവും മറ്റും ഉണ്ടായതായാണ് പെരുമണ്ണശ്ശേരി ശ്രീ സുബ്രഹ്മണ്യസ്വാമി ക്ഷേത്രോത്പത്തിയെക്കുറിച്ച് അഷ്ടമംഗല്യപ്രശ്നത്തിൽ തെളിഞ്ഞ വസ്തുത.
കാലപ്പഴക്കവും പ്രകൃതിക്ഷോഭങ്ങളും വൈദേശിക ആക്രമണങ്ങളും കാരണം തറകൾ ഒഴികെ ഒട്ടുമുക്കാൽ ഭാഗങ്ങളും നാശോന്മുഖമായി കിടക്കുന്ന അവസ്ഥയിൽ നിന്ന് ഭക്തജനങ്ങളുടെ സഹായസഹകരങ്ങളാൽ പുനരുദ്ധരിച്ചുകൊണ്ടിരിക്കുകയാണിന്ന് ക്ഷേത്രം.
പെരുമത്തിപ്പരൽ ഇംഗ്ലീഷ് വിലാസം https://ml.wikipedia.org/wiki/Salmophasia_balookee ഈ ലേഖനത്തിനു മിഴിവേകാൻ ചിത്രങ്ങൾ ചേർക്കുന്നത് നന്നായിരിക്കും.
പരലിന്റെ ആകൃതിയുള്ള മത്തി (ചാള)ക്ക് സമാനമായ ഒരു മത്സ്യമാണ് പെരുമത്തിപ്പരൽ (Bloch Razorbelly Minnow).
( ശാസ്ത്രീയനാമം : Salmophasia balookee ) .
കേരളത്തിൽ തൃശ്ശൂർ മുതൽ വയനാടു് വരെയുള്ള പ്രദേശങ്ങളിലാണ് ഇവയെ കാണപ്പെടുന്നത്.
1838 ൽ കേണൽ സൈക്സ് മഹാരാഷ്ട്രയിൽ നിന്നാണ് ഇതിനെ കണ്ടെത്തുന്നത്.
നീണ്ട ശരീരം.
മേൽ പരലുകളുടെ പോലെ അത്ര പരന്നതല്ല.
മുതുകുഭാഗത്തിനു് ഒലീവ് പച്ചനിറം.
പാർശ്വരേഖയുടെ താഴെ വെള്ളനിറമാണ്.
ചെറിയ ചെതുമ്പലുകൾ .
സാധാരണ 15 സെന്റിമീറ്റർ വലിപ്പം വരെ കണ്ടുവരുന്നു.
" Salmophasia balookee " in ഫിഷ്ബേസ് .
പറ (തമിഴ് വാദ്യം) പാറയുടെ അടിവശം, താളവാദ്യങ്ങൾക്കൊപ്പം
ഏകദേശം 35 സെന്റീമീറ്റർ വ്യാസമുള്ള ഒരു ചട്ടത്തിൽ തുകൾകൊണ്ട് വലിച്ചുകെട്ടിനിർമ്മിച്ച ഒരു വാദ്യമാണ് പറ .
തടിയുടെ ചട്ടക്കൂടിൽ ഒട്ടിച്ച പശുവിൻ തോൽ കൊണ്ട് ഒരു വശത്ത് പൊതിഞ്ഞ, തടികൊണ്ടുള്ള ഒരു ആഴം കുറഞ്ഞ വളയം ആണ് പ്രധാന ഭാഗം.
മറ്റ് തരങ്ങൾ ഉപയോഗിക്കാമെങ്കിലും വേപ്പിൻ തടിയാണ് മുൻഗണന.
ഒരു കമാനത്തിന്റെ ആകൃതിയിലുള്ള മൂന്ന് പ്രത്യേക തടി കഷണങ്ങൾ കൊണ്ടാണ് ഉടൽ നിർമ്മിച്ചിരിക്കുന്നത്.
ഈ കഷണങ്ങൾ മൂന്ന് ലോഹത്തകിടുകളാൽ ഒന്നിച്ചു ചേർത്തിരിക്കുന്നു.
രണ്ട് വടികൾ ഉപയോഗിച്ചാണ് പറ കൊട്ടുന്നത്: ഒരു നീണ്ട, നേർത്ത പരന്ന മുളവടി (ഏകദേശം 28 സെന്റീമീറ്റർ) 'സിന്ധു/ സുന്ദു കുച്ചി' യും ഏത് തരത്തിലുള്ള തടിയിൽ നിന്നും നിർമ്മിക്കാൻ കഴിയുന്ന 'ആദി കുച്ചി' എന്ന് വിളിക്കുന്ന ചെറുതും കട്ടിയുള്ളതുമായ ഒരു വടിയും (ഏകദേശം 18) സെമി) ആണവ.
സാങ്കേതികത ഒരു കുട്ടി പറയടിക്കുന്ന വീഡിയോ പറയാട്ടം
പറ ഒരു തോളിൽ ഒരു ചരട്ഉപയോഗിച്ച് തൂക്കിയിരിക്കുന്നു (ദുർബലമായ/കൈ വശം) അത് അവതാരകന്റെ ശരീരത്തിലേക്ക് തള്ളിക്കൊണ്ട് ലംബമായി പിടിക്കുന്നു.
നിൽക്കുമ്പോഴോ നടക്കുമ്പോഴോ നൃത്തം ചെയ്യുമ്പോഴോ കളിക്കാൻ ഈ ലളിതമായ നില വാദ്യക്കാരനെ  അനുവദിക്കുന്നു.
പറ  പൂർണ്ണമായും രണ്ട് വടികൾ ഉപയോഗിച്ചാണ് കൊട്ടുന്നത്- അടി കുച്ചി ( തമിഴ് ::அடி குச்சி), സുണ്ടു കുച്ചി ( തമിഴ് :சுண்டு குச்சி).
എല്ലാ താളക്രമങ്ങളും ഉരുത്തിരിഞ്ഞ മൂന്ന് അടിസ്ഥാന താളങ്ങൾ ഉണ്ട്; വഴക്കമുള്ള കൈയിൽ പിടിച്ചിരിക്കുന്ന ചെറിയ വടി ഉപയോഗിച്ച് പറയുടെ മധ്യഭാഗത്ത് അടിക്കുക; സ്വാധീനം കുറഞ്ഞ കയ്യിൽ പിടിച്ചിരിക്കുന്ന നീളമുള്ള വടികൊണ്ട് പറയുടെ മധ്യഭാഗത്ത് "അടിക്കുക" എന്നതാണ് രീതി.
ഓരോ പ്രകടനവും ആരംഭിക്കുന്നതിന് തൊട്ടുമുമ്പ്, ഡ്രമ്മർമാർ പാറയെ ചൂടാക്കും, അത് ഒരു ചെറിയ തീയുടെ അടുത്ത് പിടിക്കും, അങ്ങനെ ചൂട് ഡ്രം ഹെഡുകളിലെ ഈർപ്പം ആഗിരണം ചെയ്യുകയും അവയെ ഗണ്യമായി മുറുക്കുകയും ചെയ്യും.
ചൂടാക്കിയ ശേഷം, ഡ്രമ്മുകൾ അടിക്കുമ്പോൾ ഉയർന്ന ഉച്ചത്തിലുള്ള മുഴക്കമുള്ള ശബ്ദം പുറപ്പെടുവിക്കുന്നു.
താളങ്ങൾ ഒത്തയ്യടി ( തമിഴ് : ஒத்தையடி ) തേൻമാങ്കു ( തമിഴ് : தென்மாங்கு ) Samiaatam ( തമിഴ് : சாமியாட்டம் ) തുള്ളൽ ( തമിഴ് : துள்ளல் ) ഉയിർപ്പ് ( തമിഴ് : உயிர்ப்பு ) ചരിത്രം
തമിഴിൽ പറൈ എന്ന വാക്കിന്റെ അർത്ഥം 'സംസാരിക്കുക' അല്ലെങ്കിൽ 'പറയുക' എന്നാണ്.
സംഘ-, ചോള-, പാണ്ഡ്യ ഭരണാധികാരികളുടെ കൊട്ടാരങ്ങളിൽ ഇത് അവതരിപ്പിച്ചു.
വലിയ തമിഴ് രാജാക്കന്മാരുടെ പ്രധാന സന്ദേശങ്ങളും ഉത്തരവുകളും പ്രഖ്യാപിക്കാൻ പറ ഉപയോഗിച്ചിരുന്നു.
പണ്ടുകാലത്ത്, വരാനിരിക്കുന്ന യുദ്ധത്തെക്കുറിച്ച് ജനങ്ങൾക്ക് മുന്നറിയിപ്പ് നൽകുക, യുദ്ധക്കളം വിട്ടുപോകാൻ സാധാരണക്കാരോട് അഭ്യർത്ഥിക്കുക, വിജയമോ പരാജയമോ അറിയിക്കുക, ജലാശയ ലംഘനം തടയുക, കർഷകരെ കൃഷിപ്പണികൾക്കായി കൂട്ടുക, വന്യമൃഗങ്ങൾക്ക് മുന്നറിയിപ്പ് നൽകുക എന്നിങ്ങനെ പല ആവശ്യങ്ങൾക്കും  പറ ഉപയോഗിച്ചിരുന്നു.
ആളുകളുടെ സാന്നിധ്യം, ഉത്സവങ്ങൾ, കല്യാണം, ആഘോഷങ്ങൾ, പ്രകൃതി ആരാധന തുടങ്ങിയവ.
പറ ജനജീവിതത്തിന്റെ ഒരു പ്രധാന ഭാഗമാണ്.
തരങ്ങൾ സംഗീത നൃത്ത സംഘങ്ങൾ തഞ്ചൈ വീര ചോഴ തപ്പട്ടം കലൈ കുഴു മൻവാസം പാറൈ ഇസൈ പൈർച്ചി മയ്യം, ധർമ്മപുരി സമർ കാലായിക്കുഴു, അളങ്കനല്ലൂർ, മാതുറൈ ഉലഗ മരബു കലൈകൂടം -ചെന്നൈ, തമിഴ്നാട്, ഇന്ത്യ അനന്തമായ പെർഫോമിംഗ് ആർട്ട് അക്കാദമി- ചെന്നൈ, ഇന്ത്യ ആതിതമിലർ കലൈ കുഴ്, പൊന്നേരി
ബുദ്ധർ കാലൈക്കുഴു, വേദാന്തങ്ങൾ ഇതും കാണുക പറയർ തമിഴ് സംസ്കാരം തമിഴ് ജനത റഫറൻസുകൾ പുറംകണ്ണികൾ ഓസ്‌ട്രേലിയ തമിഴ് കലകൾ തമിഴ് കലകൾ - YouTube പാറായി: അണ്ണാ യൂണിവേഴ്‌സിറ്റിയിലെ എജ്യുക്കേഷണൽ മൾട്ടിമീഡിയ റിസർച്ച് സെന്ററിന്റെ ഒരു ഹ്രസ്വ വീഡിയോ, താളവാദ്യത്തിന്റെ മദർ ദിസ് ഈസ് എ മ്യൂസിക്: റിക്ലെയിമിംഗ് എ അൺടച്ചബിൾ ഡ്രം Archived 2021-04-21 at the Wayback Machine .
(2011), പാരായ് ഡ്രമ്മർമാരെക്കുറിച്ചുള്ള ഒരു എത്‌നോമ്യൂസിക്കോളജിക്കൽ ഡോക്യുമെന്ററി ചിത്രത്തിന്റെ വിവരണം ലോകം മുഴുവനും പറയു ശബ്ദിക്കട്ടെ!
"പറയ് ഇനി മരണത്തിനുള്ള സംഗീതമില്ല!"
പര്യായം (വർഗീകരണം)
ജീവശാസ്ത്രത്തിൽ ജീവികളുടെ വർഗ്ഗീകരണത്തിൽ പര്യായം{synonym(taxonomy)} എന്നത് ഇപ്പോൾ വേറൊരു പേരിൽ അറിയപ്പെടുന്ന ഒരു ജീവിയുടെ മറ്റൊരു പേരാണ്.
പല വർഗീകരണങ്ങളെ ഐക്യരൂപപ്പെടുത്തിയതാണ് ഈ പല പേരുകൾക്ക് കാരണം.
ഉദാഹരണത്തിന് ഇപ്പോൾ Picea abies എന്നപേരിൽ അറിയപ്പെടുന്ന  ദേവദാരുവർഗ്ഗത്തിൽ പ്പെടുന്ന വൃക്ഷത്തിന്റെ പര്യായമാണ് Pinus abies.
ലിനേയസ് ആ വൃക്ഷ്ത്തെ ആദ്യം അങ്ങനെ യാണ് പേരിട്ടത്.
അതുകൊണ്ട് പിന്നസ് ആബിസ് എന്നത് പിസിയ അബിസിന്റെ പര്യായം ആണ്
പര്യായപദം ഇംഗ്ലീഷ് വിലാസം https://ml.wikipedia.org/wiki/Synonym
ദേഷ്യം ഈ ലേഖനം പ്രതിപാദ്യവിഷയത്തെക്കുറിച്ച് പ്രാഥമികവിവരങ്ങൾ പോലും നൽകാത്ത ഒറ്റവരിലേഖനമായി  2012 ഒക്ടോബർ മുതൽ തുടരുന്നു.
ഒരേ അർത്ഥമുള്ള വാക്കുകളാണ് പര്യായപദങ്ങൾ അഥവാ പര്യായങ്ങൾ .
തീയും അഗ്നിയും പര്യായപദങ്ങളാണ്.
പര്യായോക്തം (അലങ്കാരം)
ലക്ഷ്യലക്ഷണങ്ങളും വാഗ്യാർത്ഥങ്ങളും മറ്റും പ്രകടിപ്പിക്കുന്നതിലൂടെ വർണ്യവസ്തുവിന്റെ വാച്യാർത്ഥം പ്രകടമാക്കുന്നതിന്‌ ഉപയോഗിക്കുന്ന അലങ്കാരമാണ്‌ പര്യായോക്തം .
ലക്ഷണം പര്യായോക്ത മുരച്ചീടിൽ
വാച്യം താൻ വ്യംഗ്യ ഭംഗിയിൽ
ഒരു വ്യക്തിയെക്കുറിച്ചോ കാര്യത്തെക്കുറിച്ചോ വിവരിക്കുമ്പോൾ; അക്കാര്യം നിരുപാധികം വെളിപ്പെടുത്താതെ അതിന്റെ ലക്ഷ്യലക്ഷണങ്ങളെ മാത്രം വിവരിച്ച് അർത്ഥം പ്രകടമാക്കുന്ന അലങ്കാരമാണിത്.
ഉദാ:- മധുരിക്കുന്ന കോദണ്ഡം
മധുവേന്തുന്ന സായകം
ചകോരച്ചോറു ചോർന്നീടും
ശിഖയും ചേർന്നൊരാൾ തുണ കാവ്യാലങ്കാരങ്ങൾ
പരൽ (മത്സ്യം) ഇംഗ്ലീഷ് വിലാസം https://ml.wikipedia.org/wiki/Cyprinidae
ശുദ്ധ ജലവാസിയായ മത്സ്യങ്ങളുടെ ഒരു കുടുംബമാണ് സൈപ്രിനിഡേ അഥവാ പരൽ .
മൂവായിരത്തോളം ഇനങ്ങളിൽ 1,270 എണ്ണം മാത്രമേ ഇപ്പോൾ അവശേഷിക്കുന്നുള്ളു.
അവയെ 370 ഇനങ്ങളായി തിരിച്ചിരിക്കുന്നു.
ഏകദേശം 12 മില്ലീമീറ്റർ മുതൽ 3-മീറ്റർ വരെ വലിപ്പമുള്ള ഇനങ്ങൾ ഇതിൽ ഉൾപ്പെടുന്നു.
ഇവയിലെ ഏറ്റവും വലിയ ഇനം കാറ്റ്‌ലോകാർപിയോ സിയാമെൻസിസ് ആണ്.
ഈ മത്സ്യങ്ങൾ അവയുടെ മുട്ടയെ പരിപാലിക്കാത്ത ചുരുക്കം ചിലയിനങ്ങളിൽ ഒന്നാണ്.
ചിലയിനം പരലുകൾ പച്ചപ്പരൽ അമ്മായിപ്പരൽ പൂവാലിപ്പരൽ വാഴയ്ക്കാ വരയൻ പൊടിപ്പരൽ വെള്ളിപ്പരൽ ചെങ്കണിയാൻ വെള്ളപ്പരൽ ഈറ്റിലക്കണ്ണി ചതുപ്പ് പരൽ വയനാടൻ പരൽ കുറുവപ്പരൽ തേൻ പരൽ ചുവപ്പുവാലൻ പരൽ ( കൂരൽ ) മുള്ളൻ പരൽ പെൻഗ്ബ പരൽ ചിത്രശാല പരൽ പരൽ വാഴക്കാവരയൻ അമ്മായിപ്പരൽ ചെങ്കണിയാൻ അവലംബം പുറത്തേക്കുള്ള കണ്ണികൾ Cyprinidae എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
വിക്കിസ്പീഷിസിൽ Cyprinidae എന്നതുമായി ബന്ധപ്പെട്ട കൂടുതൽ വിവരങ്ങൾ ലഭ്യമാണ്.
പരൽ (രസതന്ത്രം) ഇംഗ്ലീഷ് വിലാസം https://ml.wikipedia.org/wiki/Crystal വെള്ളാരങ്കൽപ്പരൽ .
ഈ ചിത്രത്തിലെ പലതരിപ്പരലിലെ തരികൾ പ്രത്യേകം കാണാൻ സാധിക്കും
അണുക്കളോ തന്മാത്രകളോ അയോണുകളോ ക്രമരൂപത്തിൽ ആവർത്തിച്ച് ത്രിമാനമായി വിന്യസിക്കപ്പെട്ടിരിക്കുന്ന ഖരവസ്തുക്കളുടെ ശാസ്ത്രനാമമാണ് പരലുകൾ (Crystals).
പരൽ എന്ന പദത്തിന്, ശാസ്ത്രഭാഷയിൽ സൂക്ഷ്മമായ അർത്ഥമുണ്ട്.
എന്നാൽ, സാധാരണ ഗ്രാമ്യഭാഷയിൽ, വ്യക്തമായ ഘടനാരൂപമുള്ളതും സുന്ദരങ്ങളുമായ എല്ലാ വസ്തുക്കളേയും പരലുകൾ എന്നു വിളിക്കാറുണ്ട്.
ഉപ്പ് , പഞ്ചസാര , മഞ്ഞുകട്ട , വെള്ളാരങ്കല്ലുകൾ (Quartz), പെൻ‍സിൽക്കാമ്പിലുള്ള ഗ്രാഫൈറ്റ് തുടങ്ങിയവയാണ് പരലുകൾക്ക് ഉദാഹരണങ്ങൾ.
പരൽരൂപവത്കരണം ക്വാട്സ് പരൽ ചോർപ്പാകൃതിയിലുള്ള കൃത്രിമ ബിസ്മത് പരൽ
ഒരു ദ്രാവകത്തിൽ നിന്നോ, വസ്തുക്കൾ അലിഞ്ഞു ചേർന്ന ലായനിയിൽ നിന്നോ ആണ് പരലുകൾ രൂപമെടുക്കുന്നത്.
ആ പ്രക്രിയ പരൽരൂപവത്കരണം (Crystallisation) എന്നറിയപ്പെടുന്നു.
തണുക്കുന്തോറും വെള്ളം ഉറഞ്ഞ് ആദ്യം ചെറിയ മഞ്ഞുപരലുകൾ ഉണ്ടാവുന്നു.
ഇത്തരം ചെറുതരികൾ ക്രമത്തിൽ വളർന്ന്, പല തരികൾ‍ കൂടിയുറഞ്ഞാണ് മഞ്ഞുകട്ടയാവുന്നത്.
പരലുകളുടെ ഭൗതിക സ്വഭാവം, പരലുകളുടെ വലിപ്പം, വിന്യാസം തുടങ്ങിയവ ആശ്രയിച്ചിരിക്കുന്നു.